L 322/44 Jurnalul Oficial al Uniunii Europene 8.12.2010 DECIZIA CONSILIULUI din 2 decembrie 2010 privind supunerea 4-metilmetcatinonei (mefedronă) unor măsuri de control (2010/759JUE) CONSILIUL UNIUNII EUROPENE, având în vedere Tratatul privind funcţionarea Uniunii Europene, având în vedere Decizia 2005/387|JAl a Consiliului din 10 mai 2005 privind schimbul de informații, evaluarea riscurilor şi controlul noilor substanțe psihoactive (!), în special articolul 8 alineatul (3), având în vedere inițiativa Comisiei Europene, întrucât: (1) S-a elaborat un raport de evaluare a riscurilor asociate 4- metilmetcatinonei (mefedronă), în temeiul articolului 6 din Decizia 2005/387[JAl în cadrul unei sesiuni speciale a Comitetului ştiințific extins al Observatorului European pentru Droguri şi Toxicomanie, raport care a fost primit ulterior de Comisie la 3 august 2010. (2)  Mefedrona este o catinonă de sinteză, produsă și distribuită în mod legal în special în Asia, dar a cărei ambalare finală pare să aibă loc în Europa. Mefedrona se vinde în special sub formă de pulbere, dar se poate găsi și sub formă de capsule sau tablete. Poate fi cumpărată pe Internet, în magazine etnobotanice („head shops”) sau de la traficanți de pe stradă. Pe Internet, mefedrona este adesea comercializată drept „îngrăşământ pentru plante”, „sare de baie” sau „substanță chimică utilizată în cercetare”. Sunt foarte rare cazurile în care aceasta este comercializată drept „legal high” (substanță psihoactivă legală), iar de obicei nu se face nicio menţiune concretă a efectelor psihoactive posibile sau vreo referire la acestea. (3) Efectele specifice ale mefedronei sunt greu de evaluat, pentru că aceasta se utilizează în principal în combinație cu substanțe precum alcoolul și alte stimulente. Se consideră că mefedrona are efecte fizice similare altor droguri stimulante, în special ecstasy (MDMA). Cu toate acestea, durata de acţiune relativ scurtă a mefedronei, care determină administrarea unor doze repetate, este mai apropiată de cea a cocainei. Anumite elemente sugerează că aceasta ar putea fi utilizată ca alternativă la stimulentele ilegale, că prezintă un risc ridicat de abuz şi că poate cauza dependență. Sunt necesare studii aprofundate care să analizeze în detaliu potențialul de dependență pe care îl prezintă acest drog. () JO L 127, 20.5.2005, p. 32. ( S-au semnalat în Uniune două cazuri de deces în care mefedrona pare să fi fost singura cauză. S-au înregistrat cel puțin 37 de alte cazuri de deces în care s-a detectat mefedronă în eșantioanele post mortem. (5)  Douăzeci și două de state membre au semnalat capturi de mefedronă sub formă de pulbere sau tablete. Există puține informații care ar putea indica faptul că mefedrona este prelucrată sau distribuită pe scară largă, precum şi implicarea criminalității organizate. Anumite elemente par să indice că, în statele membre în care mefedrona a fost supusă unor măsuri de control, acest drog este în continuare disponibil pe piețele ilegale. (6)  În Uniune mefedrona nu are nicio valoare sau utilizare medicală demonstrată ori recunoscută și niciun element nu indică faptul că aceasta poate fi utilizată în scopuri legitime. (7) Sistemul Organizaţiei Naţiunilor Unite nu evaluează, în prezent, mefedrona şi nu a făcut acest lucru nici în trecut. Unsprezece state membre supun mefedrona unor măsuri de control prevăzute de legislația în domeniul drogurilor, în temeiul obligațiilor care le revin statelor membre în conformitate cu Convenția Organizaţiei Națiunilor Unite din 1971 privind substanțele psihotrope. Două state membre aplică măsuri de control cu privire la mefedronă în conformitate cu legislația lor în domeniul produselor farmaceutice. (8) Evaluarea riscurilor arată că dovezile ştiințifice sunt limitate și subliniază că sunt necesare studii cu privire la riscurile generale ale mefedronei asupra sănătății şi a societății. Cu toate acestea, având în vedere proprietățile stimulante ale acesteia, capacitatea de a produce dependență, caracterul atractiv potențial, riscurile pentru sănătate, lipsa virtuţilor terapeutice şi, prin urmare, nece- sitatea aplicării principiului de precauție, mefedrona ar trebui supusă unor măsuri de control. (9)  Întrucât mefedrona a fost deja supusă unor măsuri de control în unsprezece state membre, extinderea acestor măsuri la nivelul întregii Uniuni ar putea contribui la evitarea problemelor legate de asigurarea respectării legii şi de cooperarea judiciară la nivel transfrontalier, ADOPTĂ PREZENTA DECIZIE: Articolul 1 Statele membre adoptă toate măsurile necesare, în conformitate cu dreptul lor intern, pentru a supune 4-metilmetcatinona (mefedronă) unor măsuri de control și unor sancţiuni penale, în conformitate cu dispoziţiile lor legale aflate în concordanță cu obligațiile care le revin statelor membre în temeiul Convenției Organizaţiei Naţiunilor Unite din 1971 privind substanțele psihotrope.